Noord-Afrika-bredie met bulgurslaai
JY LEES NOU Noord-Afrika-bredie met bulgurslaai
Hierdie soet-sout vleisbredie is geïnspireer deur tradisionele Noord-Afrika-tagines, maar word op die stoof gaargemaak pleks van in die oond. Jy kan eksperimenteer deur die speserykombinasie aan te pas om jou eie kenmerkende gereg te skep.
Week: 3 uur (vir die slaai)
1 kg bees- of lamsvleis
5 cm vars gemmer, gerasper
5 ml (2 t) ras-el-hanout (sien wenk)
ekstra sout en peper (opsioneel)
10 ml (2 t) gekapte vars pietersielie
140 g bulgurkoring, 3 uur in koue water geweek
2 tamaties, saad verwyder, in klein blokkies gesny
'n hand vol pietersielie, grof gekap
'n klein hand vol vars kruisement, grof gekap
'n hand vol vars koljander, grof gekap
20 ml (4 t) ekstrasuiwer olyfolie
Beesvleis-tagine: Verhit 'n groot kastrol tot warm, voeg die botter en vleis by en braai weerskante 3 minute of tot goudbruin (jy sal dit dalk in sarsies moet doen). Verwyder die vleis uit die kastrol en sit eenkant op 'n bord.
Voeg die uie, knoffel en vars gemmer in die kastrol en braai tot sag. Roer die speserye en geurmiddels in en kook 'n minuut. Plaas dan die vleis in die kastrol terug en roer tot die vleis met al die speserye bedek is.
Voeg die heuning en aftreksel by en bring tot kookpunt. Verlaag die hitte tot prutpunt en bedek met 'n deksel. Kook 1 uur.
Voeg die dadels by en roer goed. Kook onbedek nog 30 minute of tot die beesvleis sag is en die sous verdik het. Voeg ekstra sout en peper by as jy wil en roer die pietersielie in.
Bulgurslaai: Dreineer die bulgurkoring en verplaas na 'n groot opdienbord. Voeg die res van die bestanddele by en roer tot goed gemeng.
Sit dit met die bredie voor.
Wenk: Maak ras-el-hanout deur 5 ml (1 t) elke swart peperkorrels, fyn gemmer, komynsaad, koljandersaak en fyn kaneel te meng. Voeg 1 ml (¼ t) elk neutmuskaat, kardamomsaad, paprika, borrie, sout en fyn wonderpeper by. Voeg 4 heel naeltjies by. Meng alles met 'n stamper en vysel tot dit 'n poeier vorm.